open-index/open-wikipedia-markdown huggingface dataset:
Moisés Caicedo

**Moisés Isaac Caicedo Corozo** (sündinud 2. novembril 2001 Santo Domingos) on Ecuadori jalgpallur, kes mängib Inglise kõrgliiga klubis Chelsea ja Ecuadori jalgpallikoondises.

Ta alustas klubikarjääri Ecuadori klubis Independiente del Valle, millega liitus 2014. aastal. Klubi põhimeeskonnas debüteeris ta Ecuadori kõrgliigas 2019. aastal. Klubi põhimeeskonda murdis ta järgmisel aastal, kui lõi Ecuadori kõrgliigas 22 mänguga neli väravat. 2020. aasta Copa Libertadorese alagrupiturniiril lõi ta 11. märtsil värava Colombia klubi Atlético Juniori vastu ja 17. septembril Brasiilia klubi Flamengo vastu.

2021. aasta veebruaris sõlmis ta nelja ja poole aasta pikkuse lepingu Brighton & Hove Albioniga. Klubi põhimeeskonnas debüteeris ta 24. augustil 2021 EFL Cup'i mängus Cardiff City vastu. 2021. aasta augustis läks ta üheks hooajaks laenule Belgia kõrgliigaklubisse Beerschot, kuid poolkaitsjate puuduse tõttu Brighton & Hove Albionis kutsuti ta hooaja keskel Inglismaale tagasi. Inglismaa kõrgliigas tegi Caicedo debüüdi 9. aprillil 2022 mängus Arsenali vastu. Esimese värava lõi ta Inglismaa kõrgliigas sama aasta 7. mail Manchester Unitedi vastu.

Suvel 2023 liitus Caicedo ligi 116 miljoni euro eest Chelseaga.

Ecuadori jalgpallikoondises tegi Caicedo debüüdi 9. oktoobril 2020 MM-i valikmängus Argentina vastu. Koondisekarjääri esimese värava lõi ta neli päeva hiljem MM-i valikmängus Uruguay vastu. Caicedo kuulus Ecuadori koondisse 2021. aasta Copa Américal.

## Viited
Dalmaatsia hertsog

**Dalmaatsia hertsog** (*duc de Dalmatie*) on Prantsusmaa aadlitiitel.

Dalmaatsia hertsogid on olnud:
*1808–1851 Jean-de-Dieu Soult (1769–1851, keisririigi marssal)
*1851–1857 Napoléon-Hector Soult de Dalmatie (1802–1857, eelmise poeg)

Teise hertsogi tütre Geneviève'i (1844–1910) poja André (1861–1898) poja René Reille'i perekonnanimi muudeti ametlikult 1910. aastal, ühtlasi usurpeeris ta Dalmaatsia hertsogi tiitli.

*René Reille-Soult de Dalmatie (1888–1917, langes Esimeses maailmasõjas)
*François Reille-Soult (1891–1971, eelmise vend)
*Jean-de-Dieu Reille-Soult de Dalmatie (1923–1987, eelmise poeg)
*Jean-François Reille-Soult de Dalmatie (eelmise poeg)
8. ühendarmee

**8. kaardiväe ühendarmee** (vene keeles 8-я гвардейская общевойсковая армия) on Venemaa maavägede väeüksus.

## Koosseis
*  20. motolaskurdiviis
*  150. motolaskurdiviis
Staatiline sünkroonkompensaator

**Staatiline sünkroonkompensaator** (inglise keeles *static synchronous compensator*, lühend **STATCOM**) on reguleerseade, mis ühendatakse paralleelselt vahelduvvoolu elektriülekandevõrku. See on jõuelektroonika komponentidel põhinev muundur, mis võib toimida elektrivõrgus kas reaktiivse vahelduvvoolu allikana või selle tarbijana. 

Kui see seade on ühendatud toiteallikana, võib ta pakkuda ka aktiivset vahelduvvoolu. Staatiline sünkroonkompensaator kuulub FACTS-i seadmete perre, mis sai võimalikuks 1990. aastatel tänu võimsate lülitustüristoride (GTO) kättesaadavusele. Esimene Electric Company toodetud 100 MVAr STATCOM paigaldati Tennessee Valley Authority Sullivani alajaama 1995. aastal.

Staatilisi sünkroonkompensaatoreid kasutatakse peamiselt madala võimsusteguriga võrkudes. Neid kompensaatoreid saab kasutada ka pingekõikumiste vähendamiseks.

## Ehitus ja talitlus

Staatiline sünkroonkompensaator on impulssrežiimis töötav võimsusmuundur, mis genereerib reguleeritava amplituudiga kolmefaasilist pinget, mis on vastavatest liinivooludest 90° võrra faasis nihutatud. Faasikompensaatori ja võrgu vahel saab vahetada induktiivset või mahtuvuslikku reaktiivvõimsust.

Jõuelektroonika valdkonnas on staatiline sünkroonkompensaator üks paindlikest kolmefaasilistest ülekandesüsteemidest (FACTS) ja pakub teiste sarnase funktsiooniga reaktiivvõimsuse kompensaatorite ees eelist, et vahelduvpingevõrkude stabiliseerimisel sõltub reaktiivvõimsus lineaarselt võrgupinge tasemest. Teine eelis on harmooniliste suhteliselt madal tase, millest tulenevalt väheneb oluliselt vajadus harmooniliste filtrite järele.

## STATCOM-i ja SVC võrdlus
Pinge stabiilsuse säilitamiseks saab kasutada näiteks ka staatilist reaktiivvõimsuse kompensaatorit SVC (*Static Var Compensator*). STATCOM on kallim kui SVC (osaliselt GTO türistoride kõrgema hinna tõttu) ja sellel on suuremad kaod, kuid mitmed tehnilised eelised. Selle tulemusena on need tehnoloogiad eksisteerinud kõrvuti.

STATCOM-i reageerimisaeg on lühem kui staatilisel kompensaatoril SVC, seda peamiselt pingemuunduri IGBT-transistoride suurema lülituskiiruse tõttu (SVC kasutab türistore, mida ei saa kontrollitult välja lülitada). Selle tulemusena on STATCOM-i reaktsiooniaeg lühem – üks kuni kaks vahelduvvoolu perioodi, võrreldes SVC kahe kuni kolme perioodiga.

STATCOM pakub ka vahelduvpinge alanemisel paremat reaktiivvõimsuse tuge kui SVC, sest STATCOM-i reaktiivvõimsus väheneb koos pingega lineaarselt, aga SVC korral on võimsus pinge ruudu funktsioon. SVC pole kasutatav rasketes alapingetingimustes, sest kondensaatorite tööle jäämine pärast tõrke kõrvaldamist võib süvendada mööduvat ülepinget, samas kui STATCOM võib töötada palju madalamal pingel.

## Vaata ka
* Paindlik vahelduvvoolu ülekandesüsteem (FACTS)
* Universaalne võimsusvoo kontroller (UPFC)

## Välislingid
*  Reaktiivvõimsuse kompenseerimine Eesti elektrisüsteemis (Lep 17056 lõpparuanne). Tallinna Tehnikaülikool, 2017
Universaalne võimsusvoo kontroller

**Universaalne võimsusvoo kontroller** (inglise keeles *unified power flow controller*, lühend **UPFC**) on elektriseade, mis tagab reaktiivvõimsuse kiire kompenseerimise  kõrgepingevõrgus. Kontroller võimaldab juhtida kõrgepingelistes ülekandeliinides nii aktiiv- kui ka reaktiivvõimsuse voogusid.

Võimsuvoo kontrollerit kasutatakse peamiselt kõrgepinge hoidmiseks kindlal tasemel, näiteks Euroopas levinud pingetasemed on 380 kV ja 220 kV. Pinge reguleerimiseks kasutatakse jõuelektroonikat sarnaselt sellega, mis on kasutusel kõrgepingelise alalisvoolu ülekande (HVDC) seadmestikus. Jõuelektroonika valdkonnas on universaalne võimsusvoo kontroller üks paindlikest vahelduvvoolu ülekandesüsteemidest (FACTS).

## Tööpõhimõte

UPFC koosneb liiniga paralleelselt ühendatud jõutrafost *T*1 ja jadamisi ühendatud trafost *T*2, mis töötab nagu voolutrafo. Nende trafode vahele on ühendatud kaks muundurit (konverterit) ja alalisvoolu vaheahel (skeemil on see kujutatud kondensaatori tingmärgiga). UPFC ühendatakse kõrgepingeliiniga kas selle alguses või lõpus. 

Mõlema muunduri  vooluvoo nurga ja faasinurga ajalise juhtimisega saab tüürida võimsusvoogu 
*T*1 ja *T* 2 vahel ning kompleksset diferentspinget *<u>U</u>*1 ja *<u>U</u>*2 vahel. Seejuures saab alalisvoolu vaheahela kaudu edastada ainult aktiivvõimsust. 

Võimalikud on järgmised üksteisest sõltumatud operatsioonid: 
* *T*1 koos esimese muunduriga teeb võrguskättesaadavaks nii induktiivse kui ka mahtuvusliku reaktiivvõimsuse, mida kasutatakse reaktiivvõimsuse  ristkompenseerimiseks . See vooluahela osa kujutab endast staatilist sünkroonkompensaatorit (STATCOM). Ühtlasi võib UPFC asendada ka näiteks staatilist reaktiivvõimsuse kompensaatorit (SVC).
* *T*2 koos teise muunduriga võib teostada reaktiivvõimsuse pikisuunalist kompenseerimist. Seda saab kasutada jadamisi ühendatud liini loomuliku võimsuse mõjutamiseks või liini impedantsi reguleerimiseks.
* Aktiivvõimsuse ülekandmisega kahe trafo vahel saab aktiivvõimsuse voogu liinis teatud määral sihipäraselt juhtida (nagu faasinihketrafode puhul). Faasinurki saab seadistada täpsemalt, kiiremini ja suuremas ulatuses kui faasinihketrafode puhul.
* Kolmefaasilistes rakendustes saab UPFCd kasutada ka selleks, et teatud määral tasakaalustada koormusi faaside vahel. Faasikoormuste tasakaalustamine toimub ühise alalisvoolu vaheahela kaudu.

UPFC puuduseks on muundurite võrdlemisi keerukas ja kulukas jõuelektroonika ning ka vajalik juhtelektroonika, sh arvutipõhised juhtimistasemed. Muundurite võimsus on umbes 20 % juhitavatest võimsusvoogudest, kusjuures näivvõimsus võib ulatuda sadade megavoltampriteni, vaheahela alalispinget mõõdetakse kümnetes kilovoltides.

## Vaata ka
* Paindlik vahelduvvoolu ülekandesüsteem (FACTS)

## Välislingid
*   Unified Power Flow Controller (Phasor Type)
*  Unified Power Flow Controller
Hoxne'i aardeleid

**Hoxne'i aardeleid** on aardeleid, mille 1992. aastal leidis metallidetektoriga Eric Lawes Hoxne'ist Suffolkist Inglismaalt ja mis on Suurbritannia suurim Rooma-aegse hõbeda ja kulla leid ning suurim Rooma keisririigi aladelt leitud 4. ja 5. sajandi hõbe- ja kuldmüntide leid. Aare koosneb 14 865-st Rooma kuld-, hõbe- ja pronksmündist ja ligi 200-st hõbelauanõust ja kuldehtest, mida nüüd hoitakse Briti Muuseumis Londonis, kus aardeleiu tähtsaimad osad ja valik muud on püsinäitusel välja pandud. 1993. aastal hinnati aarde väärtuseks 1,75 miljonit £ (2021. aastal u 4,4 miljonit €).

Aare oli maetud tammepuidust kastis või väikeses kirstus, mis oli täidetud väärismetallist esemetega, mis sorteeriti enamasti tüübi järgi, osa neist väiksematesse puukastidesse ja osa kottidesse või riidesse mähituna. Väljakaevamisel leiti laeka jäänused, nagu hinged ja lukud. Aarde mündid on vermitud pärast aastat 407, mis langeb kokku Britannia kui Rooma provintsi lõpuga. Aarde omanikud ja matmise põhjused pole teada, kuid see oli hoolikalt pakitud ja sisu näib kattuvat ühe tolleaegse väga jõuka perekonna varaga. Arvestades suurte hõbedast serveerimisanumate ja mõningate levinumate ehtetüüpide puudumist, moodustas maetu tõenäoliselt vaid osa selle omaniku varast.

Hoxne'i aare sisaldab mitmeid haruldasi ja olulisi esemeid, nagu kuldne kehakett ja hõbedaselt kullatud pipratoosid (*piperatoria*), sealhulgas Keisrinna pipratoos. Aare on ka erilise arheoloogilise tähtsusega, kuna selle kaevasid välja professionaalsed arheoloogid ning selle esemed olid puutumata ja suures osas terved. Leid aitas parandada suhteid metalliotsijate ja arheoloogide vahel ning tõi kaasa muudatuse Inglise seadustes aardeleidude kohta.

## Vaata ka
* Rooma-Briti kultuur
* Lava aare
* Trieri kulla-aare

## Viited

## Välislingid

*Briti Muuseum: Hoxne'i aardeleid
Aizkuja

**Aizkuja** on küla (*mazciems*) Lätis Madona piirkonnas Sarkaņi vallas.

Aizkuja asub valla kirdeosas valla keskusest Biksērest 6, piirkonna keskusest Madonast 17 ja Riiast 171 kilomeetri kaugusel Kuja jõe ääres. Küla jääb merepinnast 110 meetri kõrgusele. Sinna jääb Aizkuja bussipeatus.

Küla on tekkinud endise Aizkuja mõisa (*Aiskuje*) keskuse juurde. Seal kasvav Ozolkalnsi tamm on looduskaitse all. Küla jääb osaliselt Kuja loodusparki. Selle ümbruskonda jäävad Zosi soo ja Skuķi soo.

Aastal 2007 oli külas 44 elanikku.

## Viited
Poļvarka

**Poļvarka** on küla (*ciems*) Lätis Madona piirkonnas Sarkaņi vallas.

Poļvarka asub valla põhjaosas Riiast 183 kilomeetri kaugusel. Küla jääb osaliselt Kuja loodusparki.

## Elanike arv


* 61 (2000)
* 41 (2011)
* 36 (2019)

* 29 (2021)
* 30 (2025)


## Viited
Staatiline reaktiivvõimsuse kompensaator

**Staatiline reaktiivvõimsuse kompensaator** (inglise keeles *static VAR compensator*, lühend **SVC**) on süsteem, mida saab kasutada reaktiivvõimsuse kompenseerimiseks elektrienergia ülekandevõrkudes. Nimetus staatiline väljendab seda, et reaktiivvõimsuse kompenseerimine (voolu ja pinge vahelise faasinihke reguleerimise teel) toimub ilma pöörlevaid masinaid, näiteks kolmefaasiliste sünkroonmasinaid – sünkroonkompensaatoreid – kasutamata.

SVC koosneb kondensaatorite ja induktiivpoolide kombinatsioonist, mis on ühendatud paralleelselt kompenseeritava võrguosaga (põiksuunaline kompenseerimine). Türistorid kui elektrooniliselt juhitavad lülitid reguleerivad voolu lülituse eri komponentides ja seega reaktiivvõimsuse kompenseerimise astet. Võrreldes pöörlevate masinatega on  staatilise kompensaatori eelis ka see, et ta võimaldab palju kiiremini ja dünaamilisemalt reageerida koormuse kõikumisele.

Et tööpinged kompensatsioonilülituses ei oleks liiga kõrged (mitte üle paarikümne kilovoldi), ühendatakse SVC tavaliselt ülekandevõrku eraldi jõutrafo või alajaama trafo tertsiaarmähiste kaudu.

Tegelikult ei kasutata SVCd mitte ainult reaktiivvõimsuse kompenseerimiseks, vaid mitmel muul otstarbel:
* võrgupinge stabiliseerimine mahtuvusliku ja induktiivse reaktiivvõimsuse reguleerimise kaudu;
* elektrivõrgus tekkivate subsünkroonsete (võrgusagedusele lähedaste) võnkumiste summutamine, sest need võivad viia võrgu kokkukukkumiseni.
* elektrivalguse virvenduse kompenseerimine (nt hõõglampide korral).

Staatiliste kompensaatorite edasiarendused on staatiline sünkroonkompensaator (STATCOM) ja universaalne võimsusvoo kontroller (UPFC), mis lisaks staatilisele reaktiivvõimsuse kompenseerimisele või reaktiivvõimsuse genereerimisele põik- ja pikisuunalise kompensatsiooniga suudavad vajadust mööda juhtida ka aktiivvõimsuse voogusid elektrivõrkude eri liinides. STATCOM ja üldine UPFC võivad SVC täielikult asendada.

## Vaata ka
* Paindlik vahelduvvoolu ülekandesüsteem (FACTS)
* Staatiline sünkroonkompensaator (STATCOM)

## Välislingid
*  Reaktiivvõimsuse kompenseerimine Eesti elektrisüsteemis (Lep 17056 lõpparuanne). Tallinna Tehnikaülikool, 2017
Louis Riel

**Louis Riel** (22. oktoober 1844 – 16. november 1885) oli Kanada poliitik, Manitoba provintsi rajaja ning métiste juht. Ta juhtis Kanada valitsuse ning selle esimese peaministri John A. Macdonaldi vastu kahte vastupanuliikumist. Rieli eesmärgiks oli métiste õiguste kaitsmine ajal, kui Kanada valitsus sai Loodealade üle aina suurema kontrolli.

Rieli esimene vastupanuliikumine oli Punajõe mäss aastatel 1869–1970. Rieli asutatud ajutine valitsus sai läbirääkimistega uue Manitoba provintsi Kanada Konföderatsiooni koosseisu. Mässu käigus lasi Riel hukata kanada rahvuslase Thomas Scotti ning põgenes varsti pärast seda süüdimõistmise eest Ameerika Ühendriikidesse. Ta valiti kolm korda parlamendi alamkoja liikmeks, kuid kuna ta kartis kättemaksu, ei saanud ta parlamendi töös osaleda. Eksiilis olles hakkas ta uskuma, et on jumala poolt valitud juht ja prohvet. Eksiilis olles abiellus ta 1881. aastal Montana territooriumil.

Aastal 1884 kutsusid Saskatchewani métised Rieli lahendama pikaajalist vastasseisu Kanada valitsusega, mis laienes 1885. aasta läänemässuks. Riel ja métised said Batoche lahingus lüüa, Riel vahistati Reginas ja mõisteti riigireetmises süüdi. Meeleavaldustest, rahvaalgatustest ja rahvakohtunike vastuseisust hoolimata poodi Riel karistuseks üles. Temast sai Kanada prantslaste jaoks kangelane ning tema hukkamine polariseeris uue riigi rahva etnoreligioosseid jooni pidi. Anglokanadalaste enamusega Preeriaprovintsides métiste olukord halvenes. Pikaajaline mõju oli frankofoonide võõrandumisel kogu Kanadas ja nende vihal oma kaasmaalaste repressioonide vastu.

Rieli on ajalooliselt kujutatud väga vastandlikult: nii ohtliku usuhulluna ja kanadalastevastase mässulisena kui karismaatilise métiste ja Ontario asunike õiguste kaitsjana. Teda on akadeemilisel tasandil uuritud ilmselt rohkem kui ühtegi teist isikut Kanada ajaloos, tema süüdimõistmise üle on arutletud üle saja aasta.

## Vaata ka
* Manitoba ajalugu
* Kanadalaste loend

## Viited

## Kirjandus
*
* 
* 
* 
* 
* 
*
*
*
*
*

## Välislingid
* CBC Digital Archives: Rethinking Riel
* Heritage Minutes: Historica Minutes: Louis Riel
* Louis Riel – Saskatchewani Ülikooli raamatukogu
Päätnits

***Päätnits*** ehk ***päätnitsapäiv*** on seto rahvakalendri püha, mida tähistatakse juulikuu viimasel reedel, suurkannataja Paraskeva mälestuspäeval. 

*Päätnits* on kõige tähtsam püha Saatse kirikus ja kalmistul, kus kalmistule maetute omaksed kogunevad kalmudele rituaalseks söömaajaks. Samuti tähistatakse seda surnute hingede mälestuseks küünalde süütamisega Kolossova Jumalamäel.

## Välislingid
* Jäädvustused päätnitsa tähistamisest Satserinnas 1938. aastal Inimese Muuseumi etnoloogilistelt välitöödelt (Leonid Zurov).
* Päätnitsapäevast Mall Hiiemäe "Eesti rahvakalendri" eliapäeva artiklis
Office national d'études et de recherches aérospatiales

**Office national d'études et de recherches aérospatiales** (**ONERA**) on Prantsusmaa juhtiv lennundus-, kosmose- ja kaitsevaldkonna uurimiskeskus. Kaasatud on kõik valdkonna erialad ja tehnoloogiad. ONERAst on läbi käinud paljud kosmoseprogrammid: Ariane, Falcon, Rafale, Airbus, raketid, helikopterid, mootorid, radarid jne.

Kaitseministeeriumi järelevalve all oleva tööstusliku ja kaubandusliku iseloomuga avalik-õigusliku asutuse (KIK) eelarve on ligikaudu 230 miljonit eurot, millest pool on riigitoetused, ning seal töötab ligikaudu 2000 inimest, kellest enamik on teadlased, insenerid ja tehnikud. ONERA käsutuses on märkimisväärsed testimis- ja arvutusressursid ning eelkõige suurim tuuletunnelipark Euroopas. ONERA presidendi nimetab ametisse ministrite nõukogu kaitseministri ettepanekul.

## Viited
Annika (auhind)

**Annika** on iga-aastane auhind, mis antakse Eesti Jalgpalliajakirjanike Klubi hääletuse tulemusena Eesti naiste jalgpallikoondise mängijale ilusaima koondisevärava löömise eest. 

Auhind nimi tuleneb Annika Tammela talendist inspireerituna ja kannab tema nime.

## Võitjad

## Vaata ka
*Hõbepall

## Viited
Artemis 1

**Artemis 1**, ametlikult **Artemis I**, oli 2022. aasta 16. novembri hommikul Maalt startinud mehitamata lend Kuu orbiidile, mis naasis Maale sama aasta 11. detsembril.
__TOC__
## Missiooni kirjeldus

See on NASA Artemise programmi esimene kosmoselend ning agentuuri Space Launch System (SLS) raketi ja Orioni kosmoselaeva esimene lend.  Orioni kosmoselaev on kavandatud 26–42 päeva kestvale missioonile, millest vähemalt kuuel päeval on kavandatud retrograadset tiirlemisel orbiidil ümber Kuu. Seejärel naaseb Orioni kosmoselaev Maale, siseneb atmosfääri, olles kaitstud soojuskilbiga ning langeb Vaiksesse ookeani. Missioon sertifitseerib Orioni ja Space Launch Systemi järgnevateks lendudeks meeskondadega. Pärast Artemis 1 missiooni lõppemist on eesmärgiks Artemis 2 meeskonnaga kosmoselend Kuu orbiidile ja Artemis 3 missioon näeb ette meeskonnaga Kuu pinnale maandumise.

Kosmoselaeval Orion on kolm astronaudilaadset mannekeeni, mis on varustatud anduritega kiirenduse ja vibratsiooni mõju kohta, samuti spetsiaalsete kiirguse eest kaitsvate vestidega, et saada andmeid nende kiirgustõhususe kohta.

## Ajaloost
NASA kavandas Artemis 1 uurimismissiooni 2012. aastal. Missiooni esimene lend ja teine ilma meeskonnata katselend pidid toimuna 2017. aastal. 2013. aasta jaanuaris teatati, et Euroopa Kosmoseagentuur hakkab ehitama Orioni kosmoseaparaadi teenindusmoodulit. Space Launch Systemi tehniliste muudatuste tõttu ja seoses vahepealse plaaniga viia Orion orbiidile kommertsrakettidega, lükkus missiooni algus edasi. Esimene kosmoselaeva test viidi läbi 2020. aasta jaanuaris ning ka järgnevad  testid kulgesid probleemideta. Aasta hiljem, 16. jaanuaril 2021, viidi läbi kaheksas ja viimane katse, kuid mootor lülitus pärast üheminutilist töötamist välja. Viimane katse korraldati uuesti ja edukalt 24. aprillil 2021. aastal. 

Missiooni Artemis 1 start oli kavandatud 29. augustiks 2022. aastal, kuid tehniliste ebakõlade ja halbade ilmastikutingimuste tõttu (troopiline torm) lükati stardiaega mitu korda edasi.

### Missiooni animatsioon

## Viited

## Välislingid

* Artemis 1 veebisait. NASA
* Video: NASA saatis teele ajaloo võimsaima kuuraketi. ERR Novaator, 16. november 2022 (video, 5:19:51)
Hermpilaster

**Hermpilaster** ehk **pilasterherm** on dekoratiivselt kujundatud arhitektuuridetail, mis koosneb inimese peast, rinnakujust või torsost allapoole kitseneval seinasambal. Oli omane renessansi ja eriti manerismiperioodi arhitektuurile ja mööblikujundusele, aga ka historitsismile.

## Pildid

Eggenburg Pfarrkirche - Epitaph 2.jpg|Georg Huberi epitaaf (1574) Eggenburgi kihelkonnakirikus
Eggenburg Pfarrkirche -Epitaph 2b Doppelherme.jpg|Hermpilastrid vaimulik Georg Huberi epitaafil
Pühavaimu kiriku kantsel 1 20110930 by Ahsoous.jpg|Tallinna Püha Vaimu kiriku kantsli sissepääs
Vaux 039.jpg|Kanefooridena kujundatud hermpilastrid Vaux-le-Vicomte'i lossi suures saalis
Felsengarten Sanspareil Ruinentheater 003.JPG|18. sajandi hermpilaster Sanspareili varemetepargis
Bergen dreggsallmenningen 4 IMG 5145.jpg|Hermpilastrid erkeril Bergenis Norras


## Vaata ka
* Herm

## Viited

## Välislingid
* Hermpilaster. - Europeana
* Hermpilaster. - Europeana
Landl

**Landl** on vald (*Gemeinde*) Austrias Steiermargi liidumaal Liezeni ringkonnas.

Landl asub Landltali orus koha lähedal, kus Salza suubub Ennsi.

## Viited
Lassing

**Lassing** on vald (*Gemeinde*) Austrias Steiermargi liidumaal Liezeni ringkonnas.

17. juulil 1998 varises kokku kohalik kaevandus. Üks mees jäi ellu, kuid kümme hukkus.

## Viited
Wilma Murto

**Wilma Anna Helena Murto** (sündinud 11. juunil 1998 Kuusjoel) on Soome kergejõustiklane, teivashüppaja.

Ta püstitas 2016. aastal Zweibrückenis teivashüppes juunioride maailmarekordi 4.71. Euroopa meistrivõistlustel Amsterdamis pääses ta finaali ning oli tulemusega 4.45 seitsmes. Rio de Janeiro olümpiamängudel hüppas ta kvalifikatsioonis 4.30 ning sai 24. koha.

Tokyo olümpiamängudel oli Murto 4.50-ga viies.

2022. aasta maailmameistrivõistlustel Eugene'is sai ta tulemusega 4.60 kuuenda koha. Euroopa meistrivõistlustel Münchenis parandas ta finaalis isiklikku rekordit 13 sentimeetri võrra ning võitis Euroopa meistrivõistluste rekordiga 4.85 kuldmedali.

2023. aasta Euroopa sisemeistrivõistlustel Istanbulis võitis Murto tulemusega 4.80 Tina Šutej ja Amálie Švábíková ees kuldmedali. Maailmameistrivõistlustel Budapestis hüppas ta finaalis 4.80 ja maailmameistritiitlit jaganud Nina Kennedy ja Katie Mooni järel pronksmedali.

2024. aasta suveolümpiamängudel Pariisis jagas ta 4.70-ga kuuendat kohta.

Murto isiklik rekord välitingimustes on **4.85**, mis on hüpatud 17. augustil 2022 Münchenis. Sisetingimustes on tema isiklik rekord **4.80**, mis on püstitatud 4. märtsil 2023 Istanbulis. Mõlemad tulemused on ka Soome rekordid.

## Viited

## Välislingid

*
T-16 (iseliikuv šassii)

**T-16** on diiselmootoriga iseliikuv šassiitraktor.

## Ajalugu

Harkovi iseliikuvate šassiide tehas toodab alates 1956. aastast kuni tänapäevani neljarattalisi raamtraktoreid, mida agregaadis ripp-ja haakemasinatega kasutatakse köögiviljakasvatuses, puuviljaaedades vaheltharimiseks, aga ka loomafarmides ja ehitusbrigaadides transporditöödel ning töödeks ehitusel (mitmesugused tõstukid) ja teedemajanduses (teede märgistamise masinad) kasutatavate eriseadmetega.

## Vaata ka

* traktor

## Viited
Laurentz Numensi maja

**Laurentz Numensi maja**, ka **Laurens Numensi maja**, oli 17. sajandi keskel ehitatud kolmekorruseline barokk-klassitsistlik elumaja Narva vanalinnas endisel Viru tänaval (Viru 13). See hävis märtsipommitamises 1944. aastal.

## Ajaloost
Maja oli üks esimesi uusaja hooneid Narvas, see ehitati 1650.–1652. aastal, kolmas korrus lisati 1667. aastal. Ehitise lasi püstitada Narva linnapea Laurentz Numens. Kunstiajaloolase Sten Karlingi arvates oli ehitusmeistriks Zacharias Hoffmann vanem. 1656.–1659. aastal asus hoones magistraat. 1935. aastal asutas Georg Saharov tühjalt seisnud majja hotelli Peterburg. Hoone sai oluliselt kannatada 1944. aasta märtsipommitamises, kuid portaal jäi terveks; varemed lammutati 1950. aastatel.

## Kirjeldus
Korrapäraste proportsioonidega kolmekorruseline fassaad oli kujunduselt lakooniline ja liigsete detailideta, selle peamine pilgupüüdja oli kõrge raidportaal, mis ulatus algul läbi kahe korruse katusesimsini. Autoriks peetakse Jakob Preussi. Portaal oli viie lõvimaskarooniga kaunistatud ümarkaarega, mida kummaltki küljelt piirasid kaks rustikapinnaga liseeni. Liseenidele toetus rõhtliist, mille väljal olid barokses dekooris vapid, kartušš, tekstiriba ja aastaarv 1650. Portaali viklites olid putofiguurid. Liseene ääristas lopsakas barokne pahkmikornament. Portaali kohal asetses kahele hermpilastrile või karüatiidile toetuv murdvoluutfrontooniga, tekstiribaga ja tipuobeliskiga supraport. Rikkaliku kujundusega raidportaal oli eeskujuks nii mõnegi hilisema portaali, näiteks Levin Numensi maja portaali loomisel.

## Viited

## Välislingid
* Narva. Viru tn 13, Laurentz v Numensi maja portaal (Jakob Preuss, 1650). Peterburi võõrastemaja. - Tartu Ülikooli kunstiajalooline fotokogu
Kreem (perekonnanimi)

**Kreem** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kreem 59 inimesel: 27 mehel ja 32 naisel. Perekonnanimede levikult oli Kreem meeste puhul 4419. kohal ja naiste puhul 4029. kohal.

Perekonnanime Kreem kandja oli keskmiselt 51 aasta vanune. Kõige levinum oli perekonnanimi Kreem üle 85-aastaste vanuserühmas, kus neid on 10 000 elaniku kohta 1,28. Nimi oli kõige sagedasem Saare maakonnas, kus sellist nime kandis maakonna 10 000 elaniku kohta keskmiselt 4,76 inimest.

19. sajandi algul pandi pärisorjusest vabastamise käigus Harjumaal Kose kihelkonnas Alavere mõisavallas, Virumaal Viru-Nigula kihelkonnas Vasta mõisavallas ja Läänemaal Lääne-Nigula kihelkonnas Saunja mõisavallas talupoegadele nimedeks Krem(Kreem). 

## Nime kandjaid
*Anni Kreem, eesti näitleja ja muuseumiteadur (1942–)
*Enn Kreem, eesti ajakirjanik ja merendustegelane, Antarktika-uurija (1939–)
*Jaagup Kreem, eesti muusik (1973–)
*Juhan Kreem, eesti ajaloolane (1971–)
*Robert Kreem, eesti sotsiaaltöö eriteadlane ja ühiskonnategelane (1923–2006) 
*Tiina-Mall Kreem, eesti kunstiajaloolane (1971–)

## Viited

## Välislingid
*
Serhi Velitško

**Serhi Velõtško** (ukraina keeles *Сергій Олегович Величко*; sündinud 3. jaanuaril 1994 Harkivis) on Ukraina sõjaväelane. 

## Viited
Patkule

**Patkule** (vanasti ka *Paķilis*) on küla (*mazciems*) Lätis Madona piirkonnas Sarkaņi vallas.

Patkule asub merepinnast 150 kõrgusel valla keskosas, valla keskusest Biksērest 3, piirkonna keskusest Madonast 8 ja Riiast 172 kilomeetri kaugusel. Külas on puidutööstus. Suurem osa asustusest jääb endise kooli ja vallamaja juurde. Külla jääb Patkule bussipeatus.

Kultuurimälestistest on riikliku kaitse all hiiepaik Īvāni Kuradikivi ja regionaalse kaitse all Patkule muinaskalmed. Īvāni kivi on ka looduskaitse all.

Küla on tekkinud endise Patkule mõisa (*Gilsen*) keskuse juurde. Aastani 1949 asus seal Patkule valla, aastani 1954 aga Patkule külanõukogu halduskeskus. 

Aastal 2007 oli külas 22 elanikku.

## Viited
Kääbusraamat

**Kääbusraamat** on väikse formaadiga raamat, mille kõrgus on kuni kümmet sentimeetrit. Kääbusraamatul taotluslikult väikesed mõõtmed mõjutavad nii sisu kui tehnilist teostust.
Eesti raamatukogudes on teadaolevalt kõige väiksem raamat ""Eesti hümn", mis on valmistatud Eesti hümni aastapäevaks. Seda pisikest hümni on Eesti raamatukogudes kolm eksemplari" raamatukogudes kokku. Raamatut "Eesti hümn" väljaandja on Indrek Oper ja kujundaja Stanislav Antipov. Sel on kõva kaas, 14 lehekülge ja suurus 2,5 x 2 sentimeetrit.

Kääbusraamatute sünonüümid on: miniraamatud, miniatuurraamatud, koolibriraamatud või liliputraamatud. 

## Vaata ka
* E-kataloog ESTER https://www.ester.ee/search~S1*est/X?searchtype=X&searcharg=k%C3%A4%C3%A4busraamat&searchscope=1&SORT=DZ&extended=0&SUBMIT=OTSI
* DIGAR https://www.digar.ee/viewer/et/nlib-digar:56812/150374/page/28

## Viited
Jaanilinna tank

**Jaanilinna tank** on Narva linna vallutamisele Teises maailmasõjas Punaarmee poolt 1944. aastal pühendatud mälestusmärk. Monument asub Venemaal Jaanilinnas Kingissepa maantee ääres suunaga läände.

Monument koosneb postamendile asetatud tankist T-34/85. 

Venemaa Jaanilinna piirkonna juht Viktor Karpenko teatas 2022. aasta augusti lõpus, et Narva-Jaanilinna piiripunkti Venemaa-poolsesse otsa püstitatakse Narva tanki koopia. Tankimonumendi pidulik avamine toimus 11. septembril 2022. Mälestusmärgi küljes oleval tahvlil öeldakse, et see tank toodi Jaanilinna ajutiselt ning lõpuks õiglus võidutseb ja Narva tank viiakse oma algsesse asukohta tagasi.

## Viited
Jaunpatkule

**Jaunpatkule** on küla (*mazciems*) Lätis Madona piirkonnas Sarkaņi vallas.

Jaunpatkule asub valla keskosas. Küla jääb Kuja loodusparki.

Aastal 2007 oli külas 11 elanikku.

## Viited
Ayase Ueda

**Ayase Ueda** (jaapani keeles 上田綺世 *Ueda Ayase*; sündinud 28. augustil 1998 Mitos) on Jaapani jalgpallur, kes mängib ründajana Hollandi kõrgliigaklubis Feyenoord ja Jaapani jalgpallikoondises.

## Klubikarjäär
Jaapani kõrgliigas debüteeris Ueda 2019. aastal Kashima Antlers. Debüüthooajal lõi ta Jaapani kõrgliigas 13 mänguga neli väravat. 2020. aastal lõi ta Jaapani kõrgliigas kümme väravat. Järgmisel aastal tõusis ta Antlersi esiründajaks, kui lõi liigas 14 väravat. 2022. aastal lõi ta poole hooajaga kümme väravat.

2022. aasta juulis sõlmis ta nelja-aastase lepingu Belgia kõrgliigaklubiga Cercle Brugge.

2023. aasta augustis siirdus ta umbes kaheksa miljoni euro eest Feyenoordi, kellega sõlmis viieaastase lepingu. 

## Koondisekarjäär
2018. aasta Aasia mängude jalgpalliturniiril võitis Ueda Jaapani võistkonnaga hõbemedali ja 2019. aasta suveuniversiaadil kuldmedali. Ta kuulus Jaapani võistkonda ka 2020. aasta suveolümpiamängude jalgpalliturniiril, kus saavutati neljas koht.

Kuigi Ueda ei olnud kordagi mänginud Jaapani esindusmeeskonnas, valiti ta 2019. aasta mais Copa Américal osalevasse Jaapani meeskonda. Ta debüteeris 17. juunil 2019 alagrupimängus Tšiili vastu. Vahetusest sekkus ta kahes järgmises alagrupimängus. Ta on kuulunud hiljem Jaapani koondisse 2022. aasta maailmameistrivõistlustel ja 2023. aasta Aasia meistrivõistlustel. Koondisekarjääri esimese värava lõi ta 15. juunil 2023 Kirin Challenge Cup'i mängus El Salvadori vastu.

2023. aasta Aasia meistrivõistlustel oli Ueda Jaapani suurim väravalööja. Ta lõi värava esimeses alagrupimängus Vietnami vastu, viimases alagrupimängus kaks väravat Indoneesia vastu ning kaheksandikfinaalis värava Bahreini vastu.

## Saavutused
;Feyenoord
*KNVB beker: 2023–24
*Johan Cruijff Schaal: 2024

## Viited
Dravnieks

**Dravnieks** (vanasti *Dravenieki*) on küla (*mazciems*) Lätis Madona piirkonnas Sarkaņi vallas.

Dravnieks asub valla kirdeosas. Selle ümbruskonda jäävad Zosi soo ja Skuķi soo, külast loodes asub Bedrese järv.

Aastal 2007 oli külas 10 elanikku.

## Viited
Sarkaņi (Sarkaņi vald)

**Sarkaņi** (vanasti *Sarkanmuiža*) on küla (*ciems*) Lätis Madona piirkonnas Sarkaņi vallas.

Sarkaņi asub merepinnast 150 kõrgusel valla lõunaosas, valla keskusest Biksērest 6, piirkonna keskusest Madonast 5 ja Riiast 169 kilomeetri kaugusel. Külas on põhikool ja raamatukogu. Sinna jääb Sarkaņi bussipeatus.

Kultuurimälestistest on kohaliku kaitse all Sarkaņi põhikooli hooned.

Küla on tekkinud endise Sarkaņi mõisa (*Heydenfeld*) keskuse juurde. Aastani 1949 asus seal Sarkaņi valla halduskeskus. Külas on oma lapsepõlve veetnud Läti president Raimonds Vējonis. Külas on kalmistu, mille osaks on ka tesise maailmasõjas hukkunud sõdurite ühishaud.

## Elanike arv


* 52 (1968))
* 64 (2000)
* 61 (2011)

* 59 (2019)
* 57 (2021)
* 53 (2025)


## Viited
Russ Kun

**Russ Kun** (sündinud 8. septembril 1975) on Nauru poliitik, kes oli 29. septembrist 2022 30. oktoobrini 2023 Nauru president.

2013. aastast oli ta Nauru parlamendi liige. 2022. aasta presindendivalimistel Nauru parlamendis oli ta ainus presidendikandidaat.

## Viited
Liezen

**Liezen** (keskbaieri: *Liezn*) on linn (*Stadt*) Austrias Steiermargi liidumaal, samanimelise ringkonna keskus ja majanduskeskus Ennsi jõel.

## Majandus

Suur masinaehitustehas Maschinenfabrik Liezen und Gießerei asub linna idaosas; see oli seotud 1980. aastatel toimunud "Noricumi skandaaliga" seoses relvastuse ebaseadusliku ekspordiga. 2012. aasta seisuga jäi ettevõte suureks tööandjaks.

## Popkultuuris
Gérard de Villiersi seiklusromaanide sarjas on peategelase prints Malko Linge elukohaks Liezeni loss. See väljamõeldud loss asub aga Austria-Ungari piiril ja enamik selle valdusi on Ungaris üle piiri.

## Viited
Silnieki

**Silnieki** on küla (*mazciems*) Lätis Madona piirkonnas Sarkaņi vallas.

Silnieki asub valla lõunaosas Rieba jõe ääres. Küla jääb osaliselt Kuja loodusparki. Looduskaitse all on Lejas Svinci tamm, nimetu raagremmelgas, Smiltainese mänd ja Silenieki sanglepp.

Aastal 2007 oli külas 10 elanikku.

## Viited
Siļķava

**Siļķava** on küla (*mazciems*) Lätis Madona piirkonnas Sarkaņi vallas.

Siļķava asub valla keskosas  Slāpe järve kirdekaldal ja Pļaviņase–Gulbene raudteeliini ääres.

Aastal 2007 oli külas 17 elanikku.

## Viited
Stiprie

**Stiprie** on küla (*mazciems*) Lätis Madona piirkonnas Sarkaņi vallas.

Stiprie asub valla põhjaosas, Kuja jõe kaldal. Sinna jääb Stiprie bussipeatus.

Kultuurimälestistest on regionaalse kaitse all Lejaskujauguļi muinaskalmed. 

Aastal 2007 oli külas 18 elanikku.

## Viited
Almoez Ali

**Almoez Ali Zainalabedeen Mohamed Abdulla** (araabia keeles المعز علي زين العابدين محمد عبد الله; sündinud 19. augustil 1996 Hartumis) on Sudaanis sündinud Katari jalgpallur, kes mängib Katari kõrgliigaklubis Al-Duhail ja Katari jalgpallikoondises. Ta on klubi meeskonna kapten.

Ali kolis Katari lapsena ja alustas jalgpalli mängimist 2003. aastal Katari klubis Al-Mesaimeer. Aastatel 2006–2013 kuulus ta Dohas asuvasse spordiakadeemiasse Aspire Academy. Seejärel liitus ta klubiga Lekhwiya (hilisem Al-Duhail). Aastatel 2014–2015 kuulus ta Belgia klubi Eupeni noorteakadeemiasse.

2015. aasta juulis liitus Ali Austria esiliigaklubiga LASK. Seitsme mänguga lõi ta Austria esiliigas ühe värava. Lisaks mängis ta LASK-i reservmeeskonnas Austria Regionalligas, kus lõi nelja mänguga viis väravat. 2016. aasta esimeses pooles mängis ta Hispaania tugevuselt kolmanda liiga klubis Cultural Leonesa ning lõi kümne mänguga ühe värava.

2016. aasta keskel naasis ta Lekhwiyasse (alates hooajast 2017/18 kannab klubi nime Al-Duhail). Klubiga on ta tulnud Katari meistriks 2017., 2018 ja 2020. aastal.

2014. aastal tuli Ali Katari kuni 19-aastaste koondisega Aasia omavanuste meistriks. 2018. aastal saavutas ta Katari kuni 23-aastaste koondisega Aasia omavanuste meistrivõistlustel kolmanda koha. Kuue väravaga oli Ali turniiril suurim väravakütt. Katari jalgpallikoondises tegi Ali ametliku debüüdi 8. augustil 2016 mängus Iraagi vastu. Koondisekarjääri kaks esimest väravat lõi ta 5. oktoobril 2017 sõprusmängus Singapuri vastu.

2019. aastal tuli Ali Katari koondisega Aasia meistriks. Ta lõi turniiril üheksa väravat, millega oli suurim väravakütt, lisaks valiti ta turniiri parimaks mängijaks. 2019. aasta Copa América esimeses alagrupimängus lõi ta värava Paraguay vastu. 2021. aasta CONCACAF Gold Cup'il, kus Katari osales sarnaselt kaks aastat varem toimunud Copa Américaga külalisvõistkonna, lõi ta neli väravat ja oli turniiri suurim väravakütt.

## Saavutused
;Al-Duhail
*Qatar Stars League: 2016–17, 2017–18, 2019–20
*Emir of Qatar Cup: 2018, 2019
*Qatar Cup: 2018
*Sheikh Jassim Cup: 2016

## Välislingid
Ró-Ró

**Pedro Miguel Carvalho Deus Correia** (tuntnud enam kui **Ró-Ró**; sündinud 6. augustil 1990 Algueirão–Mem Martinsis) on Portugalis sündinud Katari jalgpallur, kes mängib kaitsjana Katari kõrgliigaklubis Al Sadd ja Katari jalgpallikoondises.

Katari jalgpallikoondises debüteeris Ró-Ró 29. märtsil 2016 MM-i valikmängus Hiina vastu. Koondisekarjääri esimese ja seni ainsa värava on ta löönud 23. detsembril 2017 Araabia lahe karikavõistluste mängus Jeemeni vastu. 2019. aastal tuli Katari koondisega Aasia meistriks. Ta on kuulunud Katari koondisse veel ka 2019. aasta Copa Américal ja 2021. aasta CONCACAF Gold Cup'il.

## Saavutused
;Al Ahli
*Katari esiliiga: 2012–13
;Al Sadd
*Qatar Stars League: 2018–19, 2020–21, 2021–22
*Qatar Cup: 2017, 2020, 2021
*Emir of Qatar Cup: 2017, 2020, 2021
*Sheikh Jassim Cup: 2017, 2019
*Qatari Stars Cup: 2019–20
;Katar
*Aasia meistrivõistlused: 2019

## Välislingid
Martin Hongla

**Martin Hongla Yma II** (sündinud 16. märtsil 1998 Yaoundés) on Kameruni jalgpallur, kes mängib keskkaitsja või kaitsva poolkaitsjana Hispaania kõrgliigaklubis Granada ja Kameruni jalgpallikoondises.

2016. aastal siirdus ta Blaise Nkufo loodud akadeemiast Hispaania klubisse Granada. Klubi põhimeeskonnas debüteeris ta Hispaania kõrgliigas 28. jaanuaril 2017 mängus Villarreali vastu. Hooaja 2017/18 teises pooles oli ta laenul Hispaania esiliigas Barcelona reservmeeskonnas. 2019. aasta esimeses pooles oli ta Granadast laenul Ukraina kõrgliigaklubis Lvivi Karpatõ.

2019. aasta juulis sõlmis Hongla lepingu Belgia kõrgliigaklubiga Royal Antwerp. 2020. aastal võitis ta Royal Antwerpiga Belgia karikafinaali. 2021. aasta juulis läks ta laenule Itaalia kõrgliigaklubisse Verona Hellas, kellega sõlmis hooaja lõpus püsiva lepingu. 2023. aasta jaanuaris läks ta Itaaliast kuni hooaja lõpuni laenule Hispaania kõrgliigaklubisse Valladolidi Real.

2024. aasta jaanuaris naasis ta Granadasse, kellega sõlmis kolme ja poole aasta pikkuse lepingu.

Kameruni jalgpallikoondises tegi Hongla debüüdi 16. novembril 2020 Aafrika rahvaste karikavõistluste valikmängus Mosambiigi vastu. Ta kuulus Kameruni koondisse 2022. aasta Aafrika rahvaste karikavõistlustel ja 2022. aasta maailmameistrivõistlustel.

## Viited
Buliņi (Sarkaņi vald)

**Buliņi** on küla (*mazciems*) Lätis Madona piirkonnas Sarkaņi vallas.

Buliņi asub valla lääneosas. Seal kasvav pärn ümbermõõduga 3,55 meetrit on looduskaitse all.

Aastal 2007 oli külas 8 elanikku.

## Viited
Tariq Lamptey

**Tariq Kwame Nii-Lante Lamptey** (sündinud 30. septembril 2000 Londonis) on Inglismaal sündinud Ghana jalgpallur, kes mängib paremkaitsjana Inglismaa Premier League'i klubis Brighton & Hove Albion.

2008. aastal liitus ta Londoni Chelsea noorteakadeemiaga. Chelsea põhimeeskonnas debüteeris ta 28. detsembril 2019 Inglismaa kõrgliiga kohtumises Arsenali vastu. Pärast seda osales ta Chelsea meeskonnas veel kahes Inglismaa karikavõistluste mängus.

2020. aasta jaanuaris sõlmis ta kolme ja poole aasta pikkuse lepingu Brighton & Hove Albioniga. Inglismaa kõrgliigas lõi ta esimese värava 1. novembril 2020 mängus Tottenham Hotspuri vastu. 2021. aasta jaanuaris sõlmis ta Brightoniga uue kolme ja poole aasta pikkuse lepingu.

Aastatel 2018–2020 mängis Lamptey Inglismaa noortekoondistes. Tänu sellele, et ta on Ghana päritolu, otsustas ta 2022. aastal koondises Ghanat esindama hakata. Koondisedebüüdi tegi ta Ghana eest sama aasta 23. septembril sõprusmängus Brasiilia vastu.

## Viited

## Välislingid
* Tariq Lamptey Brighton & Hove Albion F.C. kodulehel
Krieviņi

**Krieviņi** on küla (*mazciems*) Lätis Madona piirkonnas Sarkaņi vallas.

Krieviņi asub valla keskosas, Rieba jõe kaldal. Külast põhjas asub Krieviņi tiik.

Looduskaitse all on tamm ümbermõõduga 4,13 meetrit. Kultuurimälestistest on regionaalse kaitse all hiiepaik Jaunzemji Kirikumägi. 

Aastal 2007 oli külas 52 elanikku.

## Viited
Stūrmežs

**Stūrmežs** on küla (*mazciems*) Lätis Madona piirkonnas Ošupe vallas.

Stūrmežs asub valla lääneosas Meirāni kanali kaldal. Küla jääb valla keskusest Degumniekist 6, piirkonna keskusest Madonast 26 ja Riiast 155 kilomeetri kaugusele. Sinna jääb Stūrmežsi bussipeatus. 

Küla on mainitud aastal 1897 (*Стыврамежи*) Toona oli tegemist katoliiklaste külaga, kus oli 108 elanikku.

Aastal 2008 oli külas 45 elanikku.

## Viited
Arthur Theate

**Arthur Nicolas R. Theate** (sündinud 25. mail 2000 Liège'is) on Belgia jalgpallur, kes mängib kaitsjana Prantsusmaa kõrgliigaklubis Rennes ja Belgia jalgpallikoondises.

Noorena kuulus ta mitmesse Belgia klubisse. Belgia kõrgliigas debüteeris ta hooajal 2020/21 Oostende meeskonnas. Kohe esimesel hooajal mängis Oostende põhikoosseisus keskkaitses koos Anton Tanghega. Hooajal 2021/22 oli Theate laenul Itaalia kõrgliigaklubis Bologna.

2022. aasta juulis sõlmis ta nelja-aastase lepingu Rennes'iga.

Belgia jalgpallikoondises debüteeris Theate 16. novembril 2021 MM-i valikmängus Walesi vastu. Ta kuulus Belgia koondisse 2022. aasta maailmameistrivõistlustel.

## Viited
Rupsala

**Rupsala** on küla (*mazciems*) Lätis Madona piirkonnas Ošupe vallas.

Rupsala asub valla põhjaosas. Küla jääb Riiast 203 kilomeetri kaugusele. Sinna jääb Rupsala bussipeatus.

Aastal 2016 oli külas 68 elanikku.

## Viited
Zvidziena

**Zvidziena** on küla (*mazciems*) Lätis Madona piirkonnas Ošupe vallas.

Zvidziena asub valla idaosas Zvidze järve ja Abaine jõe kaldal. Küla jääb valla keskusest Degumniekist 8, piirkonna keskusest Madonast 39 ja Riiast 168 kilomeetri kaugusele. Asula jääb osaliselt Lubānsi märgala hoiualale.

Kultuurimälestistest on riikliku kaitse all Zvidziena kõrtsi (Zvidze) asulakoht ja regionaalse kaitse all Smaudži muinaskalmed.

## Viited
Valérie Perrin

**Valérie Perrin** (sündinud 19. jaanuaril 1967 Remirontis) on prantsuse romaanikirjanik, fotograaf ja stsenarist.

Ta sündis aastal 1967 Remirontis (asub Vosgesi departemangus). Ta kasvas üles Gueugnonis jalgpalluri perekonnas.

Tema esimene romaan "Les Oubliés du dimanche" ilmus aastal 2015 ("Pühapäeva rüppe unustatud" 2023). Tema teine ​​romaan "Changer l'eau des fleurs" ilmus aastal 2018 ("Lilledele värsket vett" 2022). Eestikeelsena on mõlemad romaanid ilmunud Tänapäeva kirjastuse "Punase raamatu" sarjas Pille Kruusi tõlkes.
Ošupe

**Ošupe** on küla (*ciems*) Lätis Madona piirkonnas Ošupe vallas.

Küla asub valla põhjaosas. Ošupe jääb valla keskusest Degumniekist 6,5, piirkonna keskusest Madonast 47 km ja Riiast 206 kilomeetri kaugusel merepinnast 100 meetri kõrgusel. Külas on põhikool, raamatukogu ja rahvamaja.  Sinna jääb Ošupe bussipeatus.

Ošupe rajati teise maailmasõja järgsetel aastatel kui kohaliku Aiviekste sovhoosi keskasula.

## Elanike arv


* 83 (1970)
* 222 (1979)
* 223 (1989)
* 203 (2000)

* 100 (2011)
* 94 (2019)
* 74 (2021)
* 79 (2025)


## Viited
Kalnagals

**Kalnagals** (latgali *Kolnagols*) on küla (*mazciems*) Lätis Madona piirkonnas Ošupe vallas.

Kalnagals asub valla lõunaosas Meirāni kanali kaldal. Looduskaitse all on Kalnagalsi tamm.

Küla jääb Riiast 193 kilomeetri kaugusele. Sinna jääb Kalnagalsi bussipeatus.

Aastal 1856 sündis külas Vene õukondlane Aloizs Trūps. 

Aastal 1897 oli seal katoliiklaste küla, kus oli 89 elanikku. Aastal 2016 oli külas 28 elanikku.

## Viited
Krievbirze

**Krievbirze** on küla (*mazciems*) Lätis Madona piirkonnas Ošupe vallas.

Krievbirze asub valla edelaosas Meirāni kanali kaldal. Küla jääb Riiast 194 kilomeetri kaugusele.

Aastal 1898 oli  seal katoliiklaste küla, kus oli 125 elanikku. Aastal 2008 oli külas 15 elanikku.

## Viited
Ikaunieki (Ošupe vald)

**Ikaunieki** on küla (*mazciems*) Lätis Madona piirkonnas Ošupe vallas.

Ikaunieki asub valla lõunaosas Zvidziena ja Meirāni kanali vahel.

Aastal 1897 oli seal katoliiklaste küla, kus oli 79 elanikku. Aastal 2008 oli külas 25 elanikku.

## Viited
Rottenmann

**Rottenmann** (keskbaieri: *Rottnmau*) on linn (*Stadt*) Austrias Steiermargi liidumaal Liezeni ringkonnas, Rottenmanni Tauerni lähedal. Rottenmanni on dokumendis esmamainitud 927. aastal. See sai oma linnaharta 1279. aastal kuningas Rudolf von Habsburgilt.

## Nimi

Nimi *Rottenmann* on pooltõlge vanaslaavi sõnast **čьrmьn′ane*, mis tuleneb lõpuks omadussõnast **čьrmьnъ* 'punane' (vrd saksa *rot* 'punane'). Kohanimi registreeriti 1048. aastal kui *Cirminah*, mis tuleneb hüdronüümist **Čьrmьna* 'punane (jõgi)'.

## Viited
Loïs Openda

**Ikoma-Loïs Openda** (sündinud 16. veebruaril 2000 Liège'is) on Belgia jalgpallur, kes mängib ründajana Saksamaa kõrgliiga klubis RB Leipzig ja Belgia jalgpallikoondises.

Ta alustas jalgpallurina teekonda kodulinnaklubides RFC Liège ja Standard Liège. 2015. aastal liitus ta Club Brugge noorteakadeemiaga. Klubi põhimeeskonnas debüteeris ta Belgia kõrgliigas 2018. aasta augustis. Esimese värava Belgia kõrgliigas lõi ta 3. veebruaril 2019 mängus Genti vastu. Aastatel 2020–2022 oli ta laenul Hollandi kõrgliigaklubis Vitesse ning lõi kahe hooajaga seal 29 väravat.

2022. aasta juulis sõlmis ta viieaastase lepingu RC Lensiga. Prantsusmaa kõrgliigas lõi ta esimese värava sama aasta 20. augustil mängus Monaco vastu. 28. oktoobril 2022 tegi ta 3:0 võidumängus Toulouse'i üle kübaratriki.

Suvel 2023 siirdus ta ligi 43 miljoni euro eest Saksamaa kõrgliiga klubisse RB Leipzig. Oma esimeses mängus Saksamaa kõrgliigas lõi ta 19. augustil 2023 Bayeri Leverkuseni vastu värava.

Belgia jalgpallikoondises tegi Openda debüüdi 8. augustil 2022 UEFA Rahvuste Liiga mängus Poola vastu ja lõi selles mängus ka värava. Ta kuulus Belgia koondisse 2022. aasta maailmameistrivõistlustel.

Ta on Kongo ja Maroko päritolu.

## Saavutused
;Club Brugge
*Belgia kõrgliiga: 2019–20
*Belgia superkarikas: 2018
;RB Leipzig
*DFL-Supercup: 2023

## Viited
Sebiș

**Sebiș** (ungari keeles *Borossebes*) on linn Rumeenias Aradi maakonnas. Linn asub ajaloolises Krisaania piirkonnas, maakonnakeskusest Aradist ligikaudu 65 km idakirdes.

Linna haldusalasse kuulub kolm küla:  Donceni (*Dancsfalva*), Prunișor (*Kertes*) ja Sălăjeni (*Szelezsény*).

2011. aasta rahvaloenduse andmetel oli linna elanikest rumeenlasi 86,92%, mustlasi 6,3%, ungarlasi 2,17% ja teistest rahvustest inimesi 0,38%. Rahvus oli teadmata 4,21%-l elanikest.

Sebișit on esmamainitud 1506. aastal, tänapäeval Sebiși koosseisu kuuluvat Prunișori küla aga 1406. aastal. Linnaõigused sai Sebiș 1968. aastal.

Sebișis on sündinud kirjanik Mihai Beniuc (1907–1988).

## Viited
Jakob Portaeusi maja

**Jakob Portaeusi maja** oli 17. sajandi teisel poolel ehitatud barokk-klassitsistlik elumaja Narva vanalinnas endisel Rüütli tänaval, Koidu tänava nurgal. See hävis märtsipommitamises 1944. aastal.

## Ajaloost
Kaupmees Jakob Portaeusi maja ehitati Koidu ja Rüütli tänava nurgale arhitekt Georg Teuffeli projekti järgi. Ehitise eeskujuks sai linnapea Joch Schwarzi maja, mis lähtus Saksamaa renessansi ehitustraditsioonist. Hoone ehitati 1667. aastal üsna samaaegselt bürgermeister Joch Chr. Schwarzi majaga või veidi hiljem. Maja esimene omanik oli hollandi kaupmees Jacob Portaeus (u 1668. aastal), kes rajas Narva lähistele saeveskeid ja korraldas sealset laevaehitust, alates 1788 aastast oli omanik Georg Voldemar von Rosen. 19. sajandil oli hoone puusepp Azmusi omandis ning 20. sajandi alguses asus seal Narva ettevõtja Benjamin Mihhailovski trükikoda.

## Kirjeldus
Majal oli neli aknatelge ning kaks mitmetahulist nurgaerkerit. Hoones olid kaupmehe töö- ja kontoriruumid ning rikkaliku dekoori ja viimistlusega eluruumid. Jakob Portaeusi maja nurgaerkeritega arhitektuurilahendust kopeerisid teised Narva kaupmehed, sarnased olid ka Hans Fonne, Bengt Erichi ja Jacob Niemani majad. 20. sajandi alguseks oli hoone väliskuju võrreldes ehitusajaga oluliselt muutunud. 19. sajandil lammutati ümberehituse käigus üks erker ja teiselt võeti ära tornikiiver. Algselt fassaadi keskel asunud uks müüriti kinni ning sissepääsu asukohta muudeti.

## Viited
Georg Teuffel

**Georg Teuffel**, alamsaksa keeles **Jürgen Teuffel** (u 1610 Nürnberg – u 1672 Lübeck) oli saksa arhitekt, ehitusmeister ja skulptor.

Teuffel tegutses Nürnbergis, Lübeckis ja Strassburgis. Alates 1651. aastast oli ta Lübecki linna kodanik. Aastail 1663–1672 elas ja töötas ta Eestimaal ja Liivimaal, mis 1629. aastal läksid Altmargi vaherahuga Rootsile, eelkõige Tallinnas, Narvas ja Riias. Neis linnades leidub tänini tema ehitisi, Eestis näiteks Narva raekoda ja Roseni palee, praegune Rootsi Suursaatkonna hoone Tallinnas.

## Pildid

14-08-14-Tallinn-RalfR-183.jpg|Roseni palee
Narva raekoda.jpeg|Narva raekoda


## Viited
Siliņi (Ošupe vald)

**Siliņi** on küla (*mazciems*) Lätis Madona piirkonnas Ošupe vallas.

Siliņi asub valla keskosas.

Aastal 2004 oli külas 17 elanikku.

## Viited
Andrija Živković

**Andrija Živković** (serbia kirillitsas Андрија Живковић; sündinud 11. juulil 1996 Nišis) on Serbia jalgpallur, kes mängib ründava poolkaitsjana Kreeka kõrgliigaklubis PAOK ja Serbia jalgpallikoondises.

Ta alustas klubikarjääri Serbia klubis Partizan, millega liitus 2009. aastal. Klubi põhimeeskonnas debüteeris ta Serbia kõrgliigas 2013. aasta aprillis. Alates järgmisest hooajast kuulus ta Partizani põhikoosseisu. Hooajal 2014/15 tuli ta klubiga Serbia meistriks.

Aastatel 2016–2020 kuulus Živković Portugali kõrgliigaklubi Lissaboni Benfica ridadesse. Hooaegadel 2016/17 ja 2018/19 tuli ta klubiga Portugali meistriks.

2020. aasta septembris sõlmis ta lepingu PAOK-ga.

2015. aastal tuli Živković Serbia kuni 20-aastaste koondisega juunioride maailmameistriks. Serbia jalgpallikoondises debüteeris ta 11. oktoobril 2013 sõprusmängus Jaapani vastu. 17 aasta ja kolme kuu vanuselt sai ta Serbia koondise läbi aegade noorimaks väravalööjaks. Koondisekarjääri esimese värava lõi ta 12. juunil 2022 UEFA Rahvuste Liiga mängus Sloveenia vastu. Ta on kuulunud Serbia koondisse 2018. ja 2022. aasta maailmameistrivõistlustel.

## Saavutused
;Partizan
*Serbia Superliga: 2014–15
*Serbia karikas: 2015–16
;Benfica
*Primeira Liga: 2016–17, 2018–19
*Taça de Portugal: 2016–17
;PAOK
*Kreeka karikas: 2020–21

## Viited

## Välislingid